Първоначално са планирани 5 кораба от този тип. „Ямато“ и „Мусаши“ са завършени, както са проектирани. Третият, „Шинано“, е преработен на самолетоносач по време на строежа му, след загубата на японците в битката при Мидуей. Неименуваният корабен корпус „Номер 111“ е предаден за скрап през 1943 година, когато е приблизително на 30% готов, а корабен корпус „Номер 797“, предложен за построяване през 1942 година на 5-ия допълнителен план, никога не е поръчан.